CELEX: 62021CN0231
Language: et
Date: 2021-04-12 00:00:00
Title: Kohtuasi C-231/21: Eelotsusetaotlus, mille on esitanud Verwaltungsgerichtshof (Austria) 12. aprillil 2021 – IA

21.6.2021   
            
            
               ET
            
            
               Euroopa Liidu Teataja
            
            
               C 242/13
            
         
      Eelotsusetaotlus, mille on esitanud Verwaltungsgerichtshof (Austria) 12. aprillil 2021 – IA
      (Kohtuasi C-231/21)
      (2021/C 242/17)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: IA
      
         Menetlusosaline: Bundesamt für Fremdenwesen und Asyl
      
         Eelotsuse küsimused
      
      
                  1.
               
               
                  Kas kinnipidamisena määruse (EL) nr 604/2013 (1) artikli 29 lõike 2 teise lause tähenduses tuleb käsitada ka olukorda, kus isik on kohtumääruse alusel tema tahte vastaselt või tema tahtest olenemata paigutatud haigla psühhiaatriaosakonda (käesoleval juhul psüühikahäirest tingitud ohu tõttu iseendale ja teistele)?
               
            
                  2.
               
               
                  Kui esimesele küsimusele tuleb vastata jaatavalt:
                  
                              a)
                           
                           
                              Kas viidatud määruse artikli 29 lõike 2 esimeses lauses sätestatud tähtaega saab palve esitanud liikmesriigis kinnipidamise korral – asjaomasele isikule siduvalt – igal juhul pikendada ühe aastani?
                           
                        
                              b)
                           
                           
                              Kui ei, siis millise ajavahemiku võrra on pikendamine lubatav, kas näiteks ajavahemiku võrra, milleks on
                           
                        
                              aa)
                           
                           
                              kinnipidamise tegelik kestus või
                           
                        
                              bb)
                           
                           
                              kinnipidamise eeldatav kogukestus ajal, mil vastutavat liikmesriiki komisjoni määruse (EÜ) nr 1560/2003 (2) artikli 9 lõike 2 kohaselt teavitati,
                           
                        millele mõlemal juhul lisandub mõistlik aeg uue üleandmise korraldamiseks?
               
            
         (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (uuesti sõnastatud) (ELT 2013, L 180, lk 31).
      
         (2)  Komisjoni 2. septembri 2003. aasta määrus (EÜ) nr 1560/2003, millega kehtestatakse üksikasjalikud rakenduseeskirjad määrusele nr 343/2003 (ELT 2003, L 222, lk 3; ELT eriväljaanne 19/06, lk 200) (muudetud komisjoni 30. jaanuari 2014. aasta rakendusmäärusega (EL) nr 118/2014 (ELT 2014, L 39, lk 1).